Številka: 900 – 128/2014

Datum: 29. 05. 2014

**Z A P I S N I K**

**7. izredne seje Sveta Četrtne skupnosti Moste (ČS Moste),** ki je potekala kot razširjena seja skupaj s krajani in predstavniki društev, zavodov, ustanov, itd. (kot Moščanski dan sosedov - MDS) v torek, dne 27. 05. 2014 ob 16.00 uri na dvorišču-parkirišču Energetika Ljubljana, enota TE-TOL, Toplarniška 19, Ljubljana.

NAVZOČI ČLANI SVETA: Igor BOLE, Manica BORENOVIČ, Stanislava Marija FERENČAK MARIN,

Mira KLJUČANIN, Jakob LOJK, Stanislav MARKOJA, Jure MATOH, Breda PŠAG, Danica

SIMŠIČ, Radmila ŠEŠIČ, Andrej TORKAR, Jožica VIRANT, Mitja ZAPLATIL

OSTALI NAVZOČI: Marko Notar in Doris Kukovičič za TE-TOL, Nataša Livojevič VK ČS

Moste, MOL, Oddelek za varstvo okolja, Javno podjetje Snaga, MKL - enota Knjižnica

Jožeta Mazovca, Policijska postaja Moste, Dom starejših občanov Moste-Polje, Ob sotočju

9, Dom starejših občanov Fužine, CSD Lj. Moste-Polje, Društvo Altra, KUD Mladost, KD

Bast, Športno društvo Moste, Zavod Salesianum OE Skala, Društvo invalidov Lj. Moste-

Polje, Društvo Mladi hišni prijatelji, Društvo SPM, PGD Štepanjsko naselje, Društvo

tabornikov Črni mrav, Društvo tabornikov Zmajev rod, Srednja šola za gostinstvo in

turizem, Aromaja, M. Kokalj, Hypo Alpe Adria bank, poslovalnica Moste, NLB d.d., JZ

»Pod strehco«, Blanka Čušin Marčenko, Darja Gogala, Vera Sinčič, Barbara Šivec-vse

SLS MU MOL.

Sejo je vodila predsednica Sveta ČS Moste, pozdravila je vse navzoče in se jim zahvalila, da so prišli. Ugotovila je, da je 7. izredna seja sklepčna: od 17 članov je bilo navzočih 14 članov. Predlagala je

**dnevni red:**

1. Priprava na izvedbo seje – druženje s krajani (Moščanski dan sosedov)
2. Pomoč društvom in drugim pri pripravi okolja za predstavljanje dejavnosti in programov dela
3. Druženje in klepetanje z udeleženci ob prigrizku in napitku

Razprave, pripomb ali drugih predlogov ni bilo, predlagano je bilo glasovanje. Navzočih je bilo 14 članov, opredeljenih je bilo 14 članov, za predlagani dnevni red je glasovalo 14 članov. Predsednica je ugotovila, da je bil

**DNEVNI RED 7. IZREDNE SEJE SVETA ČS MOSTE SPREJET.**

**AD 1**

**Priprava na izvedbo seje – druženje s krajani (Moščanski dan sosedov)**

Predsednica je navzočim ponovila in razdelila naloge, vsak je prevzel svojo zadolžitev. Večjih odstopanj od načrtovane ureditve okolja ni bilo.

**AD 2**

**Pomoč društvom in drugim pri pripravi okolja za predstavljanje dejavnosti in programov dela**

Vse stojnice so bile označene. Društvom in drugim, ki so potrebovali elektriko, je bila ta napeljana. Oder je bil postavljen, plakati razobešeni. Program nastopov so pripraviliŠD Moste – telovadni nastop mladih športnic in športnikov na napihljivi stezi,OE Skala – skupina Fuskabo, ki je v zgodbico o medsosedskih odnosih vpletla cirkuške veščine in s prisrčnim nastopom zabavala publiko,CAF – dva kitarista s pevko, KD Bast - plesni nastop, KUD Mladost, folklora. Program sta povezovala ga. Danica Simšič, članica Sveta ČS Moste, in g. Andrej Pivk, predstavnik OE Skala. Pozdravni nagovor krajanom in drugim udeležencem sta imela g. dr. Marko Notar, predstavnik enote TE-TOL, in ga. Stanislava Marija Ferenčak Marin. KUD Mladost je med programom javno in na slovesen način za 10 letno sodelovanje na dnevu sosedov podelila predsednici in Svetu ČS Moste priznanje oz. zahvalo za sodelovanje.

**AD 3**

**Druženje in klepetanje z udeleženci ob prigrizku in napitku**

Večina društev in drugih je predstavitvene stojnice opremila s prigrizki in napitki. Tokrat so se s peko palačink izredno izkazali v društvu Mladi hišni prijatelji, saj so jih pekli vse do 22.00 ure, tudi med pospravljanjem.

Zaključeno ob 22.00 uri.

Zapisala:

Darja Gogala

koordinatorka VI

Stanislava Marija FERENČAK MARIN

predsednica Sveta Četrtne skupnosti Moste

Mestne občine Ljubljana